шеговити разкази за Зъболекари
Мъж отишъл на зъболекар и попитал колко струва изваждане на два мъдреца.
- Осемдесет лева - отвърнал зъболекарят.
- Осемдесет лева! - изпъшкал пациентът. - Това е малко множко. Не може ли по-евтино?
- Хм, ако не ви поставя упойка, мога да сваля цената на шейсет.
- И това е скъпо.
Зъболекарят се почесал по главата.
- Добре, ако спестя упойката и просто ви извадя зъбите с клещи, ще ви струва двайсет лева.
- Пак е много.
- Ами тогава мога да оставя някой от студентите ми да го направи за упражнение. Така ще ви струва само десет лева.
- Така е по-добре - отвърнал мъжът. - Запишете жена ми за следващия понеделник.